Lasha Dvali. Lasha Dvali (1995-yil 14-mayda tugʻilgan) — gruziyalik professional futbolchi, Kipr birinchi divizioni vakili APOEL klubi va Gruziya terma jamoasida markaziy himoyachi sifatida oʻynaydi. Klublardagi faoliyati. 2013-yil iyun oyida Dvali Latviya Oliy ligasining Skonto jamoasiga oʻtdi, uch oydan soʻng Angliya chempionatining „Reading“ jamoasiga qoʻshildi. Reading Dvalini 2014-yil fevral oyida Skontoga, 2014-yilgi mavsum oxirigacha ijaraga berdi. 2015-yil fevralida Super Lig vakili Kasımpashaga ijara asosida qoʻshildi. 2014—2015-yilgi mavsumining qolgan qismini shu jamoada oʻtkazdi. 2015-yilning 31-avgustida Dvali 2.Bundesliga vakili MSV Duisburg bilan bir yillik shartnoma imzoladi. Shartnoma 2015-yil 21-dekabrda bekor qilindi. 2016-yilning 13-yanvarida Śląsk Wrocławga qoʻshildi. 2017-yilning 3-martida „Irtysh Pavlodar“ga ijaraga berildi, shartnoma muddati 2017-yilning 11-iyunida tugadi. 2017-yil 24-iyulda Pogoń Szczecinga oʻtdi. Ferencváros. 2019-yilning 30-yanvarida Dvali „Ferencváros“ga oʻtdi. 2020-yil 16-iyun kuni 2019—2020-yilgi Nemzeti Bajnokság I ligasi mavsumining 30-oʻyinida „Hidegkuti Nándor“ stadionida „Budapest Honvéd“ klubini magʻlub etib, Ferencvaros bilan chempion boʻldi. 2021-yil 20-aprelda Dvali Ferencvaros bilan Groupama Arenada azaliy raqibi Újpest FCni 3:0 hisobida magʻlub etdi. Gollarga Myrto Uzuni (3 va 77-daqiqa) va Tokmak Nguen (30-daqiqa) mualliflik qilishdi. Xalqaro faoliyati. Dvali 2014-yilning oktyabr oyida Gibraltarga qarshi oʻyin uchun Gruziya terma jamoasiga chaqirildi, avvalroq viza muammosi tufayli Shotlandiyaga qarshi oʻyinda qatnasha olmagandi. 2015-yilning 29-martida amaldagi jahon chempioni Germaniyaga qarshi Yevropa saralash oʻyinida jarohat olgan Aleksandr Amisulashvilining oʻrniga maydonga tushib debyut qildi